কলকাতায় আজ থেকে শীত? কোথায় কেমন থাকবে আবহাওয়া দেখুন

কলকাতা: বাতাসে হেমন্তের আমেজ। বাংলা জুড়েই পশ্চিমী হাওয়ার দাপট। উত্তর পশ্চিমের শীতল হাওয়া ধীরে ধীরে বইতে শুরু করেছে। এর প্রভাবে শীতের (Winter Soon Bengal) আমেজ ক্রমশ বাড়বে। সকালে হালকা কুয়াশা উত্তরবঙ্গের বেশিরভাগ জেলাতে। পার্বত্য এলাকায় কুয়াশার পরিমাণ বাড়তে পারে। ভোরে বা সকালের দিকে দার্জিলিং ও কালিম্পং এর পার্বত্য এলাকায় হালকা বৃষ্টির (Rain Forecast) সামান্য সম্ভাবনা। দক্ষিণবঙ্গে বৃষ্টির সম্ভাবনা আপাতত নেই। খুব সকালে হালকা কুয়াশা উপকূল ও সংলগ্ন জেলা গুলিতে।

নভেম্বরেই শীতের আমেজ অনুভূত হচ্ছে কলকাতায়। এক ধাক্কায় ৩ ডিগ্রি পারদ পতন হয়েছে মহানগরে। কলকাতা ও সংলগ্ন এলাকায় রাতের তাপমাত্রা বেশ কিছুটা কমল।সপ্তাহান্তে এবং আগামী সপ্তাহে আমূল পরিবর্তন হতে চলেছে আবহাওয়ায়। কলকাতা সহ গোটা দক্ষিণবঙ্গেই ঠান্ডা ঠান্ডা ভাব থাকবে। আপাতত বৃষ্টির সম্ভাবনা নেই। সকালে সামান্য কুয়াশা ধোঁয়াশা কিছু জেলার কিছু অংশে।কলকাতায় ২১ ডিগ্রি সেলসিয়াসের ঘরে, পশ্চিমের জেলায় ২০ ডিগ্রির নীচে তাপমাত্রা। রাতে ও সকালের দিকে হালকা শীতের আমেজ। আগামী দু-তিন দিনে আরও কিছুটা কমবে তাপমাত্রা। তারপর একই রকম তাপমাত্রা। একটানা শুষ্ক আবহাওয়া।

আরও পড়ুন: মানব পাচারের তদন্তে ইডির অভিযানে উদ্ধার কোটি টাকা

উত্তরবঙ্গ বৃষ্টির সম্ভাবনা দার্জিলিং ও কালিম্পং জেলার পার্বত্য এলাকায়। খুব হালকা বৃষ্টির সামান্য সম্ভাবনা, বৃষ্টি না হলে কুয়াশা। কাল থেকে শুষ্ক আবহাওয়া। রৌদ্রজ্জ্বল পরিবেশ। উইকেন্ডে শীতের আমেজ একটু বাড়তে পারে। দার্জিলিং ও কালিম্পং এর মত পার্বত্য এলাকায় কুয়াশার সম্ভাবনা বাড়বে। সব জেলাতেই শুষ্ক আবহাওয়া। আগামী দুদিন সামান্য পারদ পতনের সম্ভাবনা। দু থেকে তিন ডিগ্রি সেলসিয়াস তাপমাত্রা কমতে পারে।

হাওয়া অফিসের পূর্বাভাস, রবিবার কলকাতার সর্বোচ্চ এবং সর্বনিম্ন তাপমাত্রা থাকবে ২৯ থেকে ২০ ডিগ্রি সেলসিয়াসের মাঝে। আকাশ মূলত পরিষ্কারই থাকবে। এরপর ধীরে ধীরে তাপমাত্রা কমতে থাকবে শহরে। সোম এভং মঙ্গলবার সর্বনিম্ন তাপমাত্রা থাকবে ১৯ ডিগ্রির আশপাশে। বুধবার থেকে শুক্রবার পর্যন্ত সর্বনিম্ন তাপমাত্রা থাকবে ১৮ ডিগ্রি সেলসিয়াস।

দেখুন ভিডিও

The post কলকাতায় আজ থেকে শীত? কোথায় কেমন থাকবে আবহাওয়া দেখুন first appeared on KolkataTV.